སྐུ་གསུང་ཐུགས་རྣམས་ང་རང་གི་རྟེན་ཁྲོད་དུ་ཉར་རྒྱུ་དང༌།དངུལ་དངོས་གཞན་དག་གང་ཕུལ་བ་ཡོངས་རྫོགས་ཆུད་ཟོས་སུ་མ་སོང་བར་སྤྱི་བའི་ཐོག་ལ་གཏོང་རྒྱུ་དེ་ངས་རྒྱུན་གྱི་ལས་ཀ་བྱེད་སྟངས་ཤིག་ཡིན།ང་སྔོན་མ་ཐེངས་དང་པོར་རྒྱ་གར་དུ་ཡོང་བའི་སྐབས་དཔལ་འབྱོར་གྱི་གནས་སྟངས་ཤིན་ཏུ་སྐྱོ་པོ་ཡིན་པའི་བླ་མ་ཡིན་དུས་རྒྱས་སྤྲོས་བྱེད་ཐུབ་པའི་གཞི་རྩ་མེད།ཕྱིས་སུ་བོད་ཕྱི་ནང་བར་འབྲེལ་བྱུང་སྟེ་དཔལ་འབྱོར་ཕྲན་བུ་བྱུང་བའི་རྗེས་སུ་ཡང༌།གྲྭ་པ་གྲྭ་རྐྱང་རང་དུ་སྡོད་པ་མ་གཏོགས་རྒྱས་སྤྲོས་གཏན་ནས་བྱེད་ཀྱི་མེད།དཔེར་ན།ད་ལྟ་བར་དུ་ལག་པར་ཆུ་ཚོད་ལེགས་པོ་ཞིག་ཀྱང་འདོགས་མ་མྱོང༌།གྱོན་ཆས་ལྟ་བུ་ཡིན་ན་ཡང་ལོ་འགའ་ཤས་ནང་ཚར་གཅིག་བཟོས་ཡོད་མེད་ལྟ་བུ་ཡིན།གཞན་དག་གིས་གནང་བ་དེ་གྱོན་པ་ལས་གྱོན་ཆས་གསར་པ་བཟོ་དགོས་ཀྱི་མི་འདུགདེ་ཡིན་དུས་ང་ལ་དད་པས་ཕུལ་བའི་རྒྱུ་རྫས་གང་ཡོད་པ་ཡོངས་རྫོགས་སྤྱི་བའི་ཐོག་ལ་བཏང་གི་ཡོད།